LIETUVOS RESPUBLIKOS ŽEMĖS ŪKIO MINISTRAS

Į S A K Y M A S

DĖL ŽEMĖS ŪKIO MINISTRO 2004 M. LIEPOS 14 D. ĮSAKYMO NR. 3D-413 „DĖL ŪKIO SUBJEKTŲ, KURIE VERČIASI PAŠARŲ VEIKLA, PATVIRTINIMO IR ĮREGISTRAVIMO TAISYKLIŲ PATVIRTINIMO“ PAKEITIMO

2005 m. balandžio 19 d. Nr. 3D-228

Vilnius

Pakeičiu Lietuvos Respublikos žemės ūkio ministro 2004 m. liepos 14 d. įsakymą Nr. 3D-413 „Dėl Ūkio subjektų, kurie verčiasi pašarų veikla, patvirtinimo ir įregistravimo taisyklių patvirtinimo“ (Žin., 2004, Nr. 113-4247):

1. Išdėstau 3 punktą taip:

„3. Nustatau, kad iki pradės veikti Lietuvos Respublikos patvirtintų pašarų ūkio subjektų registras, patvirtinti pašarų ūkio subjektai ir toliau būtų įtraukiami į Valstybinės sėklų ir grūdų tarnybos prie Žemės ūkio ministerijos sudarytą Lietuvos Respublikos patvirtintų pašarų ūkio subjektų sąrašą.“

2. Išdėstau nauja redakcija nurodytuoju įsakymu patvirtintas ūkio subjektų, kurie verčiasi pašarų veikla, patvirtinimo ir įregistravimo taisykles (pridedama).

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

PATVIRTINTA

Lietuvos Respublikos žemės ūkio ministro

2004 m. birželio 14 d. įsakymu Nr. 3D-413

(Lietuvos Respublikos žemės ūkio ministro

2005 m. balandžio 19 d. įsakymo Nr. 3D-228

redakcija)

ŪKIO SUBJEKTŲ, KURIE VERČIASI PAŠARŲ VEIKLA, PATVIRTINIMO IR ĮREGISTRAVIMO TAISYKLĖS

Taisyklės parengtos vadovaujantis Lietuvos Respublikos pašarų įstatymu (Žin., 2000, Nr. 34-952; 2004, Nr. 73-2541) bei įgyvendinant 1995 m. gruodžio 22 d. Tarybos direktyvą 95/69/EB, nustatančią reikalavimus ir priemones, taikomas patvirtinant bei įregistruojant kai kurias įmones bei tarpininkus, veikiančius gyvūnų mitybos sektoriuje, ir iš dalies pakeičiančia direktyvas 70/524/EEB, 74/63/EEB, 79/373/EEB ir 82/471/EEB (su paskutiniais pakeitimais, padarytais 2003 m. balandžio 14 d. Tarybos reglamentu (EB) Nr. 806/2003).

I. BENDROSIOS NUOSTATOS

1. Ūkio subjektų, kurie verčiasi pašarų veikla, patvirtinimo ir įregistravimo taisyklės (toliau – taisyklės) reglamentuoja pašarus gaminančių, laikančių, pakuojančių ir tiekiančių į apyvartą ūkio subjektų patvirtinimo ir (ar) įregistravimo bei šių ūkio subjektų įtraukimo į Lietuvos Respublikos patvirtintų pašarų ūkio subjektų sąrašą, iki pradės veikti Lietuvos Respublikos patvirtintų pašarų ūkio subjektų registras, ar į Lietuvos Respublikos įregistruotų pašarų ūkio subjektų sąrašą sąlygas ir tvarką.

2. Valstybinė sėklų ir grūdų tarnyba prie Žemės ūkio ministerijos (toliau – Valstybinė sėklų ir grūdų tarnyba) patvirtina ir (ar) įregistruoja ūkio subjektus pagal šių taisyklių 5 ir 6 punkte nurodytas veiklos rūšis.

3. Pagrindinės šiose taisyklėse vartojamos sąvokos:

Ūkio subjektai – asmenys, įstatymų nustatyta tvarka gaminantys, laikantys, pakuojantys ir/ar tiekiantys į apyvartą pašarų produktus arba gaminantys kombinuotuosius pašarus savo reikmėms.

Tarpininkai – ūkio subjektai, kurie nėra gamintojai, tačiau tarpiniu etapu tarp gamybos ir naudojimo pakuoja, laiko ir/ar tiekia į apyvartą pašarų priedus, premiksus, pagamintus iš pašarų priedų, arba šių taisyklių 5.1.2 punkte nurodytas baltymingas pašarines medžiagas.

Pašarų produktai – baltymingos pašarinės medžiagos, kombinuotieji pašarai, pašarų priedai ir premiksai.

4. Kitos šiose taisyklėse vartojamos sąvokos suprantamos taip, kaip jas apibūdina Lietuvos Respublikos pašarų įstatymas ir kiti šios srities teisės aktai.

5. Patvirtinimą privalo gauti šie ūkio subjektai:

5.1. gaminantys ir tiekiantys į apyvartą:

5.1.1. pašarų priedus:

- antibiotikus ir visus šios grupės pašarų priedus;

- kokcidiostatikus ir kitas vaistines medžiagas ir visus šios grupės pašarų priedus;

- augimą skatinančias medžiagas ir visus šios grupės pašarų priedus;

- vitaminus, provitaminus bei chemiškai aiškiai apibrėžtas panašaus poveikio medžiagas ir visus šios grupės pašarų priedus;

- mikroelementus ir visus šios grupės pašarų priedus;

- fermentus ir visus šios grupės pašarų priedus;

- mikroorganizmus ir visus šios grupės pašarų priedus;

- karotinoidus ir ksantofilus ir visus šios grupės pašarų priedus;

- antioksidacinio poveikio medžiagas su nustatytu maksimaliu kiekiu;

5.1.2. baltymingas pašarines medžiagas:

- baltymingas medžiagas, gautas iš mikroorganizmų, priklausančių bakterijų, mielių, jūros dumblių, žemesniųjų grybų grupėms, ir visas šios grupės medžiagas, išskyrus mieles, išaugintas ant gyvūninės ar augalinės kilmės substratų;

- bendrus produktus, gautus gaminant amino rūgštis fermentavimo būdu, ir visus šios grupės produktus;

- aminorūgščių hidroksilo analogus ir visus šios grupės produktus;

5.2. gaminantys ir tiekiantys į apyvartą premiksus iš šių pašarų priedų:

- antibiotikų ir visų šios grupės pašarų priedų;

- kokcidiostatikų, kitų vaistinių medžiagų ir visų šios grupės pašarų priedų;

- augimą skatinančių medžiagų ir visų šios grupės pašarų priedų;

- A ir D vitaminų, jų provitaminų ir panašų poveikį turinčių aiškios cheminės sudėties medžiagų;

- mikroelementų Cu ir Se;

5.3. gaminantys ir tiekiantys į apyvartą kombinuotuosius pašarus su premiksais, kurių sudėtyje yra pašarų priedų:

- antibiotikų ir visų šios grupės pašarų priedų;

- kokcidiostatikų ir kitų vaistinių medžiagų ir visų šios grupės pašarų priedų;

- augimą skatinančių medžiagų ir visų šios grupės pašarų priedų;

5.4. gaminantys savo reikmėms kombinuotuosius pašarus su premiksais, kurių sudėtyje yra pašarų priedų:

- antibiotikų ir visų šios grupės pašarų priedų;

- kokcidiostatikų ir kitų vaistinių medžiagų ir visų šios grupės pašarų priedų;

- augimą skatinančių medžiagų ir visų šios grupės pašarų priedų.

5.5. tarpininkai, kurie pakuoja, laiko ar tiekia į apyvartą 5.1 punkte nurodytus pašarų priedus ir baltymingas pašarines medžiagas bei premiksus, pagamintus iš 5.1.1 punkte nurodytų pašarų priedų, taip pat premiksus, nurodytus 5.2 punkte.

6. Privalo būti įregistruoti šie ūkio subjektai:

6.1. gaminantys ir tiekiantys į apyvartą pašarų priedus, kuriems nustatytas didžiausias leistinas kiekis ir kurie nenurodyti šių taisyklių 5.1.1 punkte;

6.2. gaminantys ir tiekiantys į apyvartą premiksus iš šių pašarų priedų:

- vitaminų, provitaminų ir chemiškai aiškiai apibrėžtų medžiagų su panašiu poveikiu ir visų šios grupės pašarų priedų, išskyrus A ir D grupės vitaminus;

- mikroelementų ir visų šios grupės pašarų priedų, išskyrus Cu ir Se;

- karotinoidų ir ksantofilų ir visų šios grupės pašarų priedų;

- fermentų ir visų šios grupės pašarų priedų;

- mikroorganizmų ir visų šios grupės pašarų priedų;

- medžiagų, turinčių antioksidacinį poveikį, kurioms nustatytas maksimalus leistinas kiekis;

6.3. gaminantys ir tiekiantys į apyvartą kombinuotuosius pašarus su premiksais, kurių sudėtyje yra šių pašarų priedų:

- vitaminų, provitaminų bei chemiškai aiškiai apibrėžtų panašaus poveikio medžiagų ir visų šios grupės pašarų priedų;

- mikroelementų ir visų šios grupės pašarų priedų;

- fermentų ir visų šios grupės pašarų priedų;

- mikroorganizmų ir visų šios grupės pašarų priedų;

- karotinoidų ir ksantofilų ir visų šios grupės pašarų priedų;

- antioksidacinio poveikio medžiagų su nustatytu maksimaliu kiekiu;

6.4. gaminantys savo reikmėms kombinuotuosius pašarus su premiksais, kurių sudėtyje yra šių pašarų priedų:

- vitaminų, provitaminų bei chemiškai aiškiai apibrėžtų panašaus poveikio medžiagų ir visų šios grupės pašarų priedų;

- mikroelementų ir visų šios grupės pašarų priedų;

- fermentų ir visų šios grupės pašarų priedų;

- mikroorganizmų ir visų šios grupės pašarų priedų;

- karotinoidų ir ksantofilų ir visų šios grupės pašarų priedų;

- antioksidacinio poveikio medžiagų su nustatytu maksimaliu kiekiu;

6.5. tarpininkai, kurie pakuoja, laiko ar tiekia į apyvartą pašarų priedus, nurodytus šių taisyklių 6.1 punkte, ir/ar premiksus, nurodytus 6.2 punkte.

II. ŪKIO SUBJEKTŲ PATVIRTINIMAS

7. Ūkio subjektai, įsteigti teisės aktais nustatyta tvarka ir norintys vykdyti šių taisyklių 5 punkte nurodytą pašarų veiklą, turi būti patvirtinti pagal kiekvieną veiklos ir pašarų produktų rūšį.

8. Patvirtinimui gauti ūkio subjektai Valstybinei sėklų ir grūdų tarnybai pateikia:

8.1. prašymą pagal Valstybinės sėklų ir grūdų tarnybos nustatytą formą;

8.2. ūkio subjekto įregistravimo (steigimo) pažymėjimo kopiją;

8.3. dokumentus ir duomenis apie minimalių numatytos veiklos reikalavimų atitikimą:

8.3.1. gamybinių pastatų bei įrangos projekto kopiją;

8.3.2. technologinio proceso schemą ir gamybos organizavimo tvarką;

8.3.3. rizikos veiksnių analizės bei svarbiausių kontrolės taškų sistemos aprašymą (arba geros gamybos praktikos vadovą);

8.3.4. informaciją apie pašarų ūkio subjekto pagrindinių gamybinių padalinių personalo bei vidaus kontrolės darbuotojų kvalifikaciją ir atsakomybės pasiskirstymą;

8.3.5. vidaus kontrolės laboratorijos atliekamų tyrimų aprašymą ir/ar sutarties su samdomąja laboratorija kopiją, kokybės kontrolės detalųjį planą ir, jeigu ūkio subjektas turi standarto ISO 9001 sertifikatą, jo kopiją;

8.3.6. informaciją apie pašarų produktų apskaitą;

8.3.7. informaciją apie pašarų produktų laikymo sąlygų atitikimą Lietuvos Respublikos žemės ūkio ministro patvirtintų taisyklių reikalavimus;

8.3.8. ūkio subjekto nustatytos pretenzijų priėmimo, nagrinėjimo ir pašarų produktų išėmimo iš apyvartos tvarkos aprašymą.

9. Šių taisyklių 5.5 punkte nurodyti tarpininkai Valstybinei sėklų ir grūdų tarnybai pateikia dokumentus, nurodytus šių taisyklių 8.1, 8.2, 8.3.2, 8.3.3, 8.3.5 – 8.3.8 punktuose. Tarpininkams, neužsiimantiems pakavimu, dokumentų, nurodytų 8.3.2 ir 8.3.3 punktuose, pateikti nereikia.

10. Šių taisyklių 8.3.3 ir 8.3.7 punkte nurodyti dokumentai turi būti suderinti su Valstybine maisto ir veterinarijos tarnyba (toliau – VMVT). Visi dokumentai turi būti sunumeruoti ir įrišti (išskyrus prašymą), sudarius šių dokumentų rinkinį.

11. Valstybinė sėklų ir grūdų tarnyba sprendimą dėl ūkio subjekto patvirtinimo priima ne vėliau kaip per 6 mėnesius nuo visų dokumentų gavimo datos.

12. Valstybinė sėklų ir grūdų tarnyba patikrina gautus dokumentus ir kartu su VMVT tikrina vietoje, ar ūkio subjektas atitinka šių taisyklių IV skyriuje nustatytus reikalavimus. Tikrinti gali būti kviečiami kompetentingi specialistai ir iš kitų institucijų.

13. Jei, tikrindama dokumentus ar veiklą vietoje, Valstybinė sėklų ir grūdų tarnyba ir VMVT nustato, kad ūkio subjektas nesilaiko minimalių reikalavimų, nurodo terminą trūkumams pašalinti. Ūkio subjektas, įvykdęs nurodytus reikalavimus, pateikia apie tai pažymą.

14. Tikrinti vietoje nereikia 5.5 punkte nurodytų tarpininkų, kai jie nelaiko savo patalpose minėtame punkte nurodytų pašarų produktų.

15. Ūkio subjektai, nurodyti 5 punkte, atitinkantys šių taisyklių IV skyriuje nustatytus reikalavimus, patvirtinami Valstybinės sėklų ir grūdų tarnybos viršininko įsakymu pagal prašyme nurodytas veiklos ir pašarų produktų rūšis ir įrašomi į Lietuvos Respublikos patvirtintų pašarų ūkio subjektų sąrašą, o pradėjus veikti registrui – į Lietuvos Respublikos patvirtintų pašarų ūkio subjektų registrą.

16. Patvirtinimas gali būti:

16.1. panaikinamas, jeigu ūkio subjektas sustabdo veiklą, kuriai buvo gavęs patvirtinimą, arba jeigu įrodoma, kad jis nebeatitinka esminio jo veiklai taikytino reikalavimo ir nesilaiko to reikalavimo atitinkamą laiko tarpą;

16.2. pakeičiamas, jeigu ūkio subjektas įrodė savo sugebėjimą užsiimti veiklos rūšimis, papildančiomis arba pakeičiančiomis veiklą, kuriai jis buvo pirmą kartą patvirtintas.

III. ŪKIO SUBJEKTų ĮREGISTRAVIMAS

17. Ūkio subjektai, įsteigti teisės aktų nustatyta tvarka ir vykdantys šių taisyklių 6 punkte nurodytą veiklą, turi būti įregistruoti pagal kiekvieną veiklos ir pašarų produktų rūšį.

18. Įregistravimui ūkio subjektai Valstybinei sėklų ir grūdų tarnybai pateikia:

18.1. prašymą pagal Valstybinės sėklų ir grūdų tarnybos nustatytą formą;

18.2. ūkio subjekto įregistravimo (steigimo) pažymėjimo kopiją;

18.3. dokumentus ir duomenis apie minimalių numatytos veiklos reikalavimų atitikimą:

18.3.1. gamybinių pastatų bei įrangos projekto kopiją;

18.3.2. technologinio proceso schemą ir gamybos organizavimo tvarką;

18.3.3. informaciją apie pašarų ūkio subjekto pagrindinių gamybinių padalinių personalo bei vidaus kontrolės darbuotojų kvalifikaciją ir atsakomybės pasiskirstymą;

18.3.4. kokybės kontrolės detalųjį planą ir, jeigu ūkio subjektas turi standarto ISO 9001 sertifikatą, jo kopiją;

18.3.5. informaciją apie pašarų produktų apskaitą;

18.3.6. informaciją apie pašarų produktų laikymo sąlygų atitikimą Lietuvos Respublikos žemės ūkio ministro patvirtintų taisyklių reikalavimus, suderintą su VMVT.

19. Šių taisyklių 6.5 punkte nurodyti tarpininkai Valstybinei sėklų ir grūdų tarnybai pateikia dokumentus, nurodytus šių taisyklių 18.1, 18.2, 18.3.2, 18.3.4, 18.3.5 ir 18.3.6 punktuose. Tarpininkams, neužsiimantiems pakavimu, dokumentų, nurodytų 18.3.2 punkte, pateikti nereikia.

20. Valstybinė sėklų ir grūdų tarnyba sprendimą dėl ūkio subjekto įregistravimo priima ne vėliau kaip per 6 mėnesius nuo visų dokumentų gavimo datos.

21. Valstybinė sėklų ir grūdų tarnyba patikrina gautus dokumentus ir kartu su VMVT tikrina vietoje, ar ūkio subjektas atitinka šių taisyklių VI skyriuje nustatytus reikalavimus.

22. Tikrinti gali būti kviečiami kompetentingi specialistai iš kitų institucijų.

23. Jei, tikrindama dokumentus ar veiklą vietoje, Valstybinė sėklų ir grūdų tarnyba ir VMVT nustato, kad ūkio subjektas nesilaiko minimalių reikalavimų, nurodo terminus trūkumams pašalinti. Ūkio subjektas, įvykdęs nurodytus reikalavimus, pateikia apie tai pažymą.

24. Ūkio subjektai, nurodyti 6 punkte ir atitinkantys VI skyriuje nustatytus reikalavimus, įregistruojami Valstybinės sėklų ir grūdų tarnybos viršininko įsakymu pagal prašyme nurodytas veiklos ir pašarų produktų rūšis ir įrašomi į Lietuvos Respublikos įregistruotų pašarų ūkio subjektų sąrašą.

25. Įregistravimas gali būti:

25.1. panaikintas, jeigu ūkio subjektas sustabdo veiklą arba jeigu įrodoma, kad jis nebeatitinka esminio jo veiklai taikytino reikalavimo ir nesilaiko to reikalavimo atitinkamą laiko tarpą;

25.2. pakeičiamas, jeigu ūkio subjektas įrodė savo sugebėjimą užsiimti veiklos rūšimis, papildančiomis arba pakeičiančiomis veiklą, kuriai jis buvo pirmą kartą įregistruotas.

IV. MINIMALŪS REIKALAVIMAI PATVIRTINIMUI GAUTI

26. Ūkio subjektai, gaminantys ir tiekiantys į apyvartą pašarų priedus ir baltymingas pašarines medžiagas, nurodytus 5.1 punkte, patvirtinimui gauti privalo atitikti šiuos minimalius reikalavimus:

26.1. gamybinių pastatų ir įrangos reikalavimai:

26.1.1. gamybiniai pastatai ir įranga turi būti suprojektuoti taip, kad tiktų 5.1 nurodytų pašarų produktų gamybai;

26.1.2. įranga turi būti išdėstyta bei sumontuota pagal projektą;

26.1.3. įranga turi būti nuolat prižiūrima, valoma bei laiku taisoma;

26.1.4. gamybos paklaidų rizika turi būti minimali, neviršijanti pagal rizikos veiksnių analizės bei svarbių valdymo taškų sistemą nustatytos rizikos;

26.1.5. įranga, turinti tiesioginės įtakos pašarų produktų, nurodytų 5.1 kokybei (susimaišymas, kryžminis užteršimas), turi būti reguliariai tikrinama pagal ūkio subjekto vadovo patvirtintus nurodymus;

26.1.6. gamybos patalpų veterinarinė ir higieninė būklė turi atitikti Lietuvos Respublikos žemės ūkio ministro įsakymu nustatytus reikalavimus;

26.2. personalo reikalavimai:

26.2.1. turi dirbti pakankamas skaičius kvalifikuotų, turinčių įgūdžių pašarų priedų ir baltymingų pašarinių medžiagų gamybos specialistų;

26.2.2. turi būti vidaus kokybės kontrolės darbuotojų kvalifikaciją įrodantys dokumentai ir duomenys apie darbo sritį, už kurią jie atsakingi. Jie pateikiami VMVT pareikalavus;

26.2.3. darbuotojai turi dirbti pagal pareigines instrukcijas, apibrėžiančias jų teises, pareigas bei atsakomybę už pašarų priedų ir baltymingų pašarinių medžiagų kokybę;

26.2.4. darbuotojai turi būti raštiškai supažindinami su gamybos proceso pakeitimais;

26.3. gamybos reikalavimai:

26.3.1. turi būti paskirtas kvalifikuotas už pašarų priedų ir baltymingų pašarinių medžiagų gamybą atsakingas asmuo;

26.3.2. turi būti parengta ir vadovo patvirtinta technologinio gamybos proceso schema, kurioje būtų išdėstyti gamybos proceso etapai;

26.3.3. turi būti nustatyti rizikos veiksniai ir svarbiausi valdymo taškai, darantys įtaką gaminamų pašarų priedų ir baltymingų pašarinių medžiagų kokybei, jie turi būti kontroliuojami ir valdomi pagal iš anksto nustatytas rašytines procedūras ir instrukcijas;

26.3.4. turi būti pakankamai techninių apsaugos arba organizacinių priemonių kryžminiam užterštumui ir klaidoms išvengti, turėti pakankamą skaičių priemonių gamybos metu patikrinimams atlikti;

26.4. kokybės kontrolės reikalavimai:

26.4.1. turi būti paskirtas kvalifikuotas asmuo, atsakingas už pašarų priedų ir baltymingų pašarinių medžiagų kokybės kontrolę;

26.4.2. turi būti kokybės kontrolės laboratorija su reikiama laboratorine įranga ir reikiamą kvalifikaciją atitinkantys darbuotojai. Jei ūkio subjektas neturi savo laboratorijos, leidžiama naudotis kito ūkio subjekto (samdoma) laboratorija;

26.4.3. laboratorijos darbuotojai turi atlikti tyrimus ir kontroliuoti, kad pagaminti ir tiekiami į apyvartą pašarų priedai ir baltymingos pašarinės medžiagos atitiktų saugos ir ūkio subjekto deklaruojamus kokybės rodiklius;

26.4.4. turi būti parengtas vidaus kokybės kontrolės planas, numatant svarbių valdymo taškų kontrolę gamybos proceso metu, mėginių atrankos procedūras ir jų dažnumą, tyrimų metodus ir jų dažnumą, žaliavų, veikliųjų medžiagų, užpildų ir pašarų produktų atitikimą specifikacijoms, taip pat jų pristatymo vietą neatitikimo specifikacijoms atveju;

26.4.5. turi būti imamas pakankamas mėginių kiekis pašarų priedų ir baltymingų pašarinių medžiagų kokybės kontrolei užtikrinti;

26.4.6. mėginiai turi būti antspauduojami, prie jų tvirtinamos etiketės;

26.4.7. mėginiai turi būti laikomi taip, kad jie nepakistų arba nebūtų galimybės falsifikuoti, kol pasibaigs pašarų priedų ir baltymingų pašarinių medžiagų tinkamumo naudoti terminas. Mėginiai turi būti prieinami VMVT;

26.5. pašarų priedų ir baltymingų pašarinių medžiagų laikymo reikalavimai:

26.5.1. pašarų priedai ir baltymingos pašarinės medžiagos turi būti laikomos palaidos ar supakuotos veterinarijos ir higienos reikalavimus atitinkančiuose sandėliuose, talpyklose, konteineriuose;

26.5.2. pašarų priedų ir baltymingų pašarinių medžiagų laikymo sąlygos turi atitikti Lietuvos Respublikos žemės ūkio ministro įsakymu nustatytus reikalavimus;

26.5.3. įėjimas į patalpas turi būti galimas tik ūkio subjekto ir VMVT įgaliotiems asmenims;

26.5.4. pašarų priedai ir baltymingos pašarinės medžiagos turi būti sandėliuojamos taip, kad būtų lengvai atpažįstamos, negalėtų užsikrėsti bei susimaišyti;

26.5.5 pašarų priedai ir baltymingos pašarinės medžiagos pakuojami ir ženklinami Lietuvos Respublikos žemės ūkio ministro įsakymu nustatyta tvarka;

26.6. apskaitos reikalavimai:

26.6.1. pašarų priedų ir baltymingų pašarinių medžiagų gamybos ir jų kokybės apskaitos sistema turi būti tvarkoma taip, kad būtų galima stebėti kiekvienos pašarų priedų ir baltymingų pašarinių medžiagų partijos gamybos eigą, fiksuoti silpniausias ir rizikingiausias gamybos proceso grandis, nurodyti priemones joms valdyti pagal kokybės kontrolės planą;

26.6.2. apskaita turi būti tvarkoma taip, kad būtų galima atsekti kiekvienos į apyvartą išleistos pašarų priedų ir baltymingų pašarinių medžiagų partijos gamybos eigą, nustatyti atsakomybę, atsiradus skundams;

26.6.3. dokumentai su kokybės rezultatais turi būti saugomi ne trumpiau kaip vienerius metus;

26.6.4. būtina tvarkyti pašarų priedų ir baltymingų pašarinių medžiagų registracijos žurnalą, jame nurodyti jų pobūdį, kiekį, pagaminimo datą ir gamybos partijos ar jos nenutrūkstamos gamybos dalies numerį, taip pat ūkio subjektų, kuriems pašarų priedai ir baltymingos pašarinės medžiagos buvo pristatytos, vardą, pavardę/ pavadinimą ir adresą/ buveinę;

26.7. ūkio subjektai privalo nustatyti atsakomybę už apskaitą, o atsiradus skundams ir siekdami išvengti nekokybiškų pašarų produktų paplitimo, privalo:

26.7.1. nustatyti pretenzijų registravimo bei jų nagrinėjimo, taip pat pašarų priedų ir baltymingų pašarinių medžiagų išėmimo iš apyvartos tvarką;

26.7.2. grąžindami šiuos pašarų produktus į apyvartą, privalo pakartotinai įvertinti jų kokybę.

27. Tarpininkai, pakuojantys, laikantys ar tiekiantys į apyvartą šių taisyklių 5.1 punkte nurodytus pašarų produktus, privalo vykdyti šių taisyklių 26.3–26.7 punktų reikalavimus. Tarpininkams, neužsiimantiems pakavimu, šių taisyklių 26.3 punkte nustatyti reikalavimai netaikomi.

28. Ūkio subjektai, gaminantys ir teikiantys į apyvartą premiksus, pagamintus iš 5.2 punkte nurodytų pašarų priedų, patvirtinimui gauti privalo atitikti šiuos minimalius reikalavimus:

28.1. gamybinių pastatų ir įrangos reikalavimai:

28.1.1. gamybiniai pastatai ir įranga turi būti suprojektuoti, sukonstruoti ir prižiūrimi taip, kad tiktų premiksų gamybai iš 5.2 punkte nurodytų pašarų priedų;

28.1.2. įranga turi būti nuolat prižiūrima, valoma bei laiku taisoma;

28.1.3. gamybos paklaidų rizika turi būti minimali, neviršijanti pagal rizikos veiksnių analizės bei svarbių valdymo taškų sistemą nustatytos rizikos;

28.1.4. įranga, turinti tiesioginės įtakos premiksų, pagamintų iš pašarų priedų, nurodytų 5.2 punkte kokybei (susimaišymas, kryžminis užterštumas ir kiti nepageidaujami poveikiai), turi būti reguliariai tikrinama pagal ūkio subjekto vadovo patvirtintas rašytines procedūras;

28.1.5. gamybos patalpų veterinarinė ir higieninė būklė turi atitikti Lietuvos Respublikos žemės ūkio ministro įsakymu nustatytus reikalavimus;

28.2. personalo reikalavimai:

28.2.1. turi dirbti pakankamas skaičius kvalifikuotų, turinčių įgūdžių premiksų gamyboje specialistų;

28.2.2. turi būti vidaus kokybės kontrolės darbuotojų kvalifikaciją įrodantys dokumentai ir duomenys apie darbo sritį, už kurią jie atsakingi. Jie pateikiami VMVT pareikalavus;

28.2.3. darbuotojai turi dirbti pagal pareigines instrukcijas, apibrėžiančias jų teises, pareigas bei atsakomybę už premiksų kokybę;

28.2.4. darbuotojai turi būti raštiškai supažindinami su premiksų gamybos proceso pakeitimais;

28.3. premiksų gamybos reikalavimai:

28.3.1. turi būti paskirtas kvalifikuotas asmuo, atsakingas už gamybą;

28.3.2. ūkio subjektas turi garantuoti, kad skirtingi gamybos etapai būtų atliekami pagal iš anksto nustatytas rašytines procedūras ir instrukcijas, kuriomis siekiama nustatyti, kontroliuoti ir valdyti svarbius valdymo taškus gamybos proceso metu;

28.3.3. ūkio subjektas privalo imtis techninių apsaugos arba organizacinių priemonių kryžminiam užterštumui ir klaidoms išvengti. Privalo turėti pakankamą skaičių tinkamų priemonių patikrinimams atlikti;

28.4. premiksų gamybos kokybės kontrolės reikalavimai:

28.4.1. turi būti paskirtas kvalifikuotas asmuo, atsakingas už premiksų kokybės kontrolę;

28.4.2. turi būti kokybės kontrolės laboratorija su reikiama laboratorine įranga ir reikiamą kvalifikaciją atitinkantys darbuotojai, jei ūkio subjektas neturi savo laboratorijos, leidžiama naudotis kito ūkio subjekto (samdoma) laboratorija;

28.4.3. laboratorijos darbuotojai turi atlikti tyrimus ir kontroliuoti, kad pagaminti ir tiekiami premiksai atitiktų saugos ir ūkio subjekto deklaruojamus kokybės rodiklius;

28.4.4. turi būti parengtas kokybės kontrolės planas, numatant svarbių valdymo taškų kontrolę gamybos proceso metu, mėginių atrankos procedūras ir jų dažnumą, tyrimų metodus ir jų dažnumą, žaliavų, veikliųjų medžiagų, užpildų ir produktų atitikimą specifikacijoms, taip pat jų pristatymo vietą neatitikimo jų specifikacijoms atveju;

28.4.5. turi būti imamas pakankamas mėginių kiekis premiksų kokybės kontrolei užtikrinti;

28.4.6. mėginiai turi būti antspauduojami, prie jų tvirtinamos etiketės;

28.4.7. mėginiai turi būti laikomi taip, kad jie nepakistų ir (ar) nebūtų galimybės jų falsifikuoti, kol pasibaigs premiksų tinkamumo naudoti terminas. Mėginiai turi būti prieinami VMVT;

28.5. laikymo reikalavimai:

28.5.1. deklaravimo rodiklius atitinkančius ir jų neatitinkančius premiksus reikia laikyti tinkamai suprojektuotose, pritaikytose ir prižiūrimose patalpose, užtikrinti reikiamas laikymo sąlygas ir sudaryti sąrašą asmenų, kuriems leidžiama patekti į patalpas;

28.5.2. premiksus laikyti taip, kad juos būtų galima lengvai atpažinti ir išvengti bet kokio skirtingų pašarų produktų supainiojimo su vaistinėmis medžiagomis ar kryžminio užterštumo tarp jų;

28.5.3. premiksus paženklinti Lietuvos Respublikos žemės ūkio ministro įsakymu nustatyta tvarka;

28.5.4. ūkio subjektas turi turėti licenciją patalpų dezinfekcijos ir deratizacijos darbams atlikti arba sudaryti sutartis su įmonėmis, turinčiomis licencijas šiems darbams atlikti;

28.6. apskaitos reikalavimai:

28.6.1. ūkio subjektas privalo turėti dokumentacijos sistemą, skirtą svarbių valdymo taškų nustatymui ir jų valdymo gamybos proceso metu užtikrinimui, bei kokybės kontrolės plano sudarymui ir įgyvendinimui. Privalo išsaugoti atitinkamų patikrinimų rezultatus;

28.6.2. dokumentacija turi būti tvarkoma taip, kad būtų įmanoma atsekti kiekvienos į apyvartą išleistos premiksų partijos gamybos eigą ir nustatyti atsakomybę atsiradus skundams;

28.6.3. registruoti pašarų priedus tiekiančius ūkio subjektus (vardas, pavardė/ pavadinimas, adresas/ buveinė), naudotų pašarų priedų pobūdį ir kiekį, pašarų produktų partijos ar jos nenutrūkstamos gamybos dalies numerį, taip pat premikso pagaminimo datą ir gamybos partijos numerį bei ūkio subjektus, kuriems premiksas buvo pristatytas (vardą, pavardę/ pavadinimą, adresą/buveinę), pristatymo datą, pristatyto premikso paskirtį bei kiekį ir gamybos partijos numerį;

28.7. ūkio subjektas, savo vardu išleidžiantis premiksus į apyvartą, privalo įgyvendinti skundų registravimo ir nagrinėjimo sistemą.

29. Tarpininkai, pakuojantys, laikantys ar tiekiantys į apyvartą šių taisyklių 5.2 punkte nurodytus premiksus, 5.1.1 punkte nurodytus pašarų priedus, iš jų pagamintus premiksus ir 5.1.2 punkte nurodytas baltymingas pašarines medžiagas, privalo vykdyti šių taisyklių 28.3, 28.4, 28.5, 28.6.2 ir 28.7 punktų reikalavimus. Tarpininkams, neužsiimantiems pakavimu, šių taisyklių 28.3 punkte nustatyti reikalavimai netaikomi.

30. Ūkio subjektai, gaminantys ir tiekiantys į apyvartą arba gaminantys savo reikmėms kombinuotuosius pašarus su premiksais, nurodytais 5.3 punkte, patvirtinimui gauti privalo atitikti šiuos minimalius reikalavimus:

30.1. gamybinių pastatų ir įrangos reikalavimai:

30.1.1. patalpos ir gamybos įrengimai turi būti išdėstyti, suprojektuoti, sukonstruoti ir prižiūrimi taip, kad tiktų kombinuotųjų pašarų su premiksais gamybai;

30.1.2. įranga turi būti nuolat prižiūrima, valoma bei laiku taisoma;

30.1.3. gamybos paklaidų rizika turi būti minimali, neviršijanti pagal rizikos veiksnių analizės bei svarbių valdymo taškų sistemą nustatytos rizikos;

30.1.4. įranga, turinti tiesioginės įtakos pašarų produktų kokybei (susimaišymas, kryžminis užterštumas ir kiti nepageidaujami poveikiai), turi būti reguliariai tikrinama pagal ūkio subjekto vadovo patvirtintas rašytines procedūras;

30.1.5. gamybos patalpų veterinarinė ir higieninė būklė turi atitikti Lietuvos Respublikos žemės ūkio ministro įsakymu nustatytus reikalavimus;

30.1.6. ūkio subjektas turi turėti licenciją patalpų dezinfekcijos ir deratizacijos darbams atlikti arba sudaryti sutartis su įmone, turinčia licencijas šiems darbams atlikti;

30.2. personalo reikalavimai:

30.2.1. turi dirbti pakankamas skaičius kvalifikuotų, turinčių įgūdžių kombinuotųjų pašarų su premiksais gamyboje specialistų;

30.2.2. turi būti vidaus kokybės kontrolės darbuotojų kvalifikaciją įrodantys dokumentai ir duomenys apie darbo sritį, už kurią jie atsakingi. Jie pateikiami VMVT pareikalavus;

30.2.3. darbuotojai turi dirbti pagal pareigines instrukcijas, apibrėžiančias jų teises, pareigas bei atsakomybę;

30.2.4. darbuotojai turi būti raštiškai supažindinami gamybos proceso ar veiklos pakeitimais;

30.3. gamybos reikalavimai:

30.3.1. turi būti paskirtas kvalifikuotas už gamybą atsakingas asmuo;

30.3.2. ūkio subjektas privalo garantuoti, kad skirtingi gamybos etapai būtų atliekami pagal iš anksto nustatytas rašytines procedūras ir instrukcijas, kuriomis siekiama nustatyti, kontroliuoti ir valdyti svarbius valdymo taškus gamybos proceso metu;

30.3.3 būtina imtis techninių apsaugos arba organizacinių priemonių kryžminiam užterštumui ir klaidoms išvengti. Privaloma turėti pakankamą skaičių tinkamų priemonių gamybos metu patikrinimams atlikti;

30.4. kokybės kontrolės reikalavimai:

30.4.1. turi būti paskirtas atsakingas asmuo už kokybės kontrolę, turintis reikiamą kvalifikaciją;

30.4.2. turi būti kokybės kontrolės laboratorija su reikiama laboratorine įranga ir reikiamą kvalifikaciją atitinkantys laboratorijos darbuotojai. Jei ūkio subjektas neturi savo laboratorijos, leidžiama naudotis kito ūkio subjekto (samdoma) laboratorija;

30.4.3. užtikrinti, kad kombinuotieji pašarai su premiksais, tiekiami į apyvartą, atitiktų ūkio subjekto deklaruojamus kokybės rodiklius, ūkio subjektas garantuotų kuo mažesnį kryžminio užterštumo lygį ir leistų patikrinti konkrečių produktų kombinuotuose pašaruose pobūdį ir kiekį;

30.4.4. parengti kokybės kontrolės planą, numatant svarbių valdymo taškų kontrolę gamybos proceso metu, ypatingą dėmesį atkreipiant į:

30.4.4.1. mėginių atrinkimo procedūras ir jų dažnumą;

30.4.4.2. tyrimo metodus ir jų atlikimo dažnumą;

30.4.4.3. žaliavų, premiksų ir kombinuotųjų pašarų atitikimą specifikacijoms (standartams), taip pat jų pristatymo vietą neatitikimo specifikacijoms (standartų) atveju;

30.4.5. mėginiai turi būti antspauduojami, prie jų tvirtinamos etiketės;

30.4.6. mėginiai turi būti laikomi taip, kad jie nepakistų arba nebūtų galimybės falsifikuoti, kol pasibaigs tinkamumo naudoti terminas. Mėginiai turi būti prieinami VMVT;

30.5. laikymo reikalavimai:

30.5.1. deklaravimo rodiklius atitinkančius ir jų neatitinkančius kombinuotuosius pašarus reikia laikyti tinkamai suprojektuotose, pritaikytose ir prižiūrimose patalpose, užtikrinti reikiamas laikymo sąlygas ir sudaryti sąrašą asmenų, kuriems leidžiama patekti į patalpas;

30.5.2. kombinuotuosius pašarus laikyti taip, kad juos būtų galima lengvai atpažinti ir išvengti kryžminio užterštumo su skirtingais pašarų produktais;

30.5.3. ūkio subjektas turi turėti licenciją patalpų dezinfekcijos ir deratizacijos darbams atlikti arba sudaryti sutartis su įmonėmis, turinčiomis licencijas šiems darbams atlikti;

30.5.4. kombinuotuosius pašarus tiekiantiems į apyvartą, paženklinti pagal Lietuvos Respublikos žemės ūkio ministro įsakymu nustatytą tvarką;

30.6. apskaitos reikalavimai:

30.6.1. ūkio subjektas privalo turėti pašarų dokumentacijos sistemą, skirtą svarbių valdymo taškų nustatymui ir jų valdymo gamybos proceso metu užtikrinimui bei kokybės kontrolės plano sudarymui ir įgyvendinimui. Privaloma išsaugoti atitinkamų patikrinimų rezultatus;

30.6.2. privaloma tvarkyti dokumentaciją taip, kad būtų įmanoma atsekti gamybos procesą kiekvienai pagamintai partijai ir, tiekiant kombinuotuosius pašarus į apyvartą, būtų įmanoma nustatyti atsakomybę, kilus skundams;

30.6.3. registruoti premiksus gaminančius ir tiekiančius ūkio subjektus (vardas, pavardė/ pavadinimas, adresas/ buveinė), jų gamybos partijos numerį, naudoto premikso paskirtį bei kiekį, pagamintų kombinuotųjų pašarų paskirtį ir kiekį bei jo pagaminimo datą;

30.6.4. registruoti pagamintų kombinuotųjų pašarų paskirtį ir kiekį, pagaminimo datą;

30.7. ūkio subjektas, savo vardu išleidžiantis kombinuotuosius pašarus į apyvartą, privalo įgyvendinti skundų registravimo ir nagrinėjimo, skubaus kombinuotųjų pašarų išėmimo iš apyvartos sistemą;

30.7.1. ūkio subjektas privalo rašytinėmis procedūromis apibrėžti bet kokių išimtų iš apyvartos kombinuotųjų pašarų pristatymo vietą;

30.7.2. grąžinant kombinuotuosius pašarus į apyvartą, privaloma atlikti jų kokybės įvertinimą.

V. PATVIRTINTŲ PAŠARŲ ŪKIO SUBJEKTŲ SĄRAŠO SUDARYMAS IR PASKELBIMAS

31. Valstybinė sėklų ir grūdų tarnyba:

31.1. patvirtintiems pašarų ūkio subjektams, nurodytiems šių taisyklių 5 punkte, suteikia identifikavimo numerį ir įrašo į Lietuvos Respublikos patvirtintų pašarų ūkio subjektų sąrašą;

31.2. patvirtintų pašarų ūkio subjektų sąrašą atnaujina atsižvelgdama į šių taisyklių 16 punkte nurodytas aplinkybes;

31.3. kasmet iki gruodžio 31 d. siunčia informaciją apie per konkrečius metus padarytus Lietuvos Respublikos patvirtintų pašarų ūkio subjektų sąrašo pakeitimus Europos Komisijai ir valstybėms narėms. Kartą per penkerius metus skelbia suvestinį sąrašą;

31.4. gavusi prašymą iš Europos Sąjungos valstybių narių, pateikia pagal šių taisyklių 5 punktą Lietuvos Respublikos patvirtintų pašarų ūkio subjektų sąrašą arba jo dalį.

VI. MINIMALŪS ĮREGISTRavimO REIKALAVIMAI

32. Ūkio subjektai, nurodyti 6.1–6.4 punktuose, įregistravimui turi atitikti šiuos minimalius reikalavimus:

32.1 patalpos ir gamybos įrenginiai turi būti išdėstyti, suprojektuoti, sukonstruoti ir prižiūrimi taip, kad tiktų pašarų priedams, premiksams ir kombinuotiesiems pašarams su pašarų priedais ar premiksais gaminti;

32.2. turėti pakankamai darbuotojų, turinčių pašarų produktų gamybos įgūdžių ir reikiamą kvalifikaciją;

32.3. paskirti kvalifikuotą asmenį, atsakingą už gamybą. Kai gamina kombinuotuosius pašarus savo reikmėms, gali būti išorės specialistas, veikiantis ūkio subjekto prašymu bei atsakomybe. Visi gamybos procesai turi būti atliekami taip, kad būtų garantuota reikiama gaminamų pašarų produktų kokybė;

32.4. paskirti kvalifikuotą asmenį, atsakingą už kokybės kontrolę. Kai gamina savo reikmėms, gali būti išorės specialistas, veikiantis ūkio subjekto prašymu bei atsakomybe. Turi būti parengta ir įgyvendinta vidaus kontrolės sistema pagal planą, kuri garantuotų pašarų produktų atitiktį ūkio subjekto deklaruojamiems ir teisės aktais nustatytiems kokybės rodikliams. Atsekamumui užtikrinti turi būti imami ir tikrinami kiekvienos gamybos partijos ar kiekvienos nenutrūkstamos gamybos konkrečios dalies pašarų produktų mėginiai. Jie turi būti paženklinti ir nustatyta tvarka laikomi;

32.5. pašarines žaliavas, veikliąsias medžiagas, užpildus, premiksus ir kombinuotuosius pašarus laikyti suprojektuotose, pritaikytose ir tinkamai prižiūrimose patalpose. Pašarų produktus laikyti taip, kad juos būtų galima lengvai atpažinti ir išvengti kryžminio užterštumo, pašarų priedų nurodytų šių taisyklių 6.2 ir 6.3 punkte supainiojimo su vaistinėmis medžiagomis ar vaistiniais pašarais. Supakuoti, skirti tiekti į apyvartą pašarų produktai turi būti nustatyta tvarka paženklinti;

32.6. tvarkyti pašarų priedų gamybos ir kokybės apskaitą, kurioje nurodomi pašarų priedų pobūdis ir kiekis, pagaminimo data, pašarų priedų gamybos partijos ar jo nenutrūkstamos dalies numeris, ūkio subjektų, kuriems pašarų priedai buvo pristatyti, vardas, pavardė/ pavadinimas, adresas/ buveinė, kartu nurodomas pristatytų pašarų priedų pobūdis, kiekis, gamybos partijos numeris ar nenutrūkstamos jos dalies numeris;

32.7. tvarkyti premiksų apskaitą, kurioje nurodomi pašarų priedus gaminančių ar tiekiančių ūkio subjektų vardas, pavardė/ pavadinimas, adresas/ buveinė, panaudotų pašarų priedų pobūdis ir kiekis, pašarų produktų gamybos partijos ar nenutrūkstamos jos dalies numeris, premikso pagaminimo data bei gamybos partijos numeris, ūkio subjektų, kuriems pristatyti premiksai, vardas, pavardė/pavadinimas ir adresai/buveinė, premikso paskirtis, kiekis ir gamybos partijos numeris;

32.8. tvarkyti kombinuotųjų pašarų apskaitą, kurioje nurodomas premiksus gaminančių ir/ar teikiančių į apyvartą ūkio subjektų vardas, pavardė/ pavadinimas adresas/ buveinė, premiksų gamybos partijos numeris, paskirtis bei kiekis, pašarų priedus gaminančių ir/ar tiekiančių į apyvartą ūkio subjektų vardas, pavardė/pavadinimas adresas/ buveinė, naudoto pašarų priedo pobūdis ir kiekis, gamybos numeris ar nenutrūkstamos jos dalies numeris, taip pat pagamintų kombinuotųjų pašarų paskirtis, kiekis, gaminimo data.

33. Tarpininkai, nurodyti šių taisyklių 6.5 punkte, privalo laikytis šių taisyklių 32.3, 32.4, 32.5, 32.7 punktuose nurodytų reikalavimų. Tarpininkams, neužsiimantiems pakavimu, šių taisyklių 32.3 punkte nustatyti reikalavimai netaikomi.

VII. ĮREGISTRUOTŲ PAŠARŲ ŪKIO SUBJEKTŲ SĄRAŠŲ SUDARYMAS IR PASKELBIMAS

34. Valstybinės sėklų ir grūdų tarnyba:

34.1. įregistruoja pašarų ūkio subjektus, nurodytus šių taisyklių 6 punkte, suteikia individualų registracijos numerį, sudaro jų sąrašą;

34.2. įregistruotų pašarų ūkio subjektų sąrašą atnaujina, atsižvelgdama į šių taisyklių 25 punkte nurodytas aplinkybes;

34.3. kasmet iki gruodžio 31 d. informaciją apie per konkrečius metus padarytus Lietuvos Respublikos įregistruotų pašarų ūkio subjektų sąrašo pakeitimus siunčia Europos Komisijai ir valstybėms narėms. Kartą per penkerius metus skelbia suvestinį sąrašą;

34.4. gavusi prašymą iš Europos Sąjungos valstybių narių, pateikia jų įregistruotų pašarų ūkio subjektų sąrašą arba jo dalį;

34.5. prašo kitų Europos Sąjungos valstybių narių pateikti savo įregistruotų pašarų ūkio subjektų sąrašą arba jo dalį.

VIII. Baigiamosios NUOSTATOS

35. Valstybinė sėklų ir grūdų tarnyba atsakinga už pašarų ūkio subjektų patvirtinimo ir įregistravimo procedūras. Ūkio subjektai moka Valstybinei mokesčių inspekcijai Lietuvos Respublikos Vyriausybės nutarimu nustatyto dydžio rinkliavą.

36. Tais atvejais, kai ūkio subjektui, norinčiam gaminti pašarų priedus, jau suteiktas patvirtinimas gaminti aktyviąją medžiagą ar veterinarinį vaistą, Valstybinė sėklų ir grūdų tarnyba ir VMVT netikrina, ar šis ūkio subjektas atitinka šių taisyklių 26 punkte nustatytus reikalavimus, išskyrus nurodytus 26.4, 26.5, 26.6.2 ir 26.7 punktuose.

37. Pašarų produktus gaminantys ir tiekiantys į apyvartą ūkio subjektai, pažeidę šių taisyklių reikalavimus, atsako Lietuvos Respublikos įstatymų nustatyta tvarka.

______________